# Interviewguide til ny a-leder

**Obs.** Dette er en guide som kan rettes til afhængig af den frivillige og flowet i samtalen, men de forskellige dele skal afdækkes.

#### **Introduktion:**

* Præsentationsrunde
* Præsentation af URK og URK’s klub- eller lektiecaféområde
	+ Vi bruger en ung-til-ung metode, vores fokus er at forbedre vilkår for udsatte børn og unge, fokus på medmenneskelighed ikke faglighed. Fortæl om klubberne/lektiecafeerne og hvordan de bidrager til børn og unges trivsel.

#### **Spørgsmål til ansøger:**

* Hvorfor søger du denne stilling? Hvad motiverer dig til at blive en del af URK’s fællesskab?
* Fortæl om rollen som aktivitetsleder/projektleder:
	+ Koordinering af aktiviteten og fungere som bindeled mellem aktiviteten og lokalafdelingen.
	+ Sikring af trivsel blandt de frivillige
	+ Udarbejde ”vagtplaner” for de frivillige
	+ Overordnet ansvar for den daglige drift
	+ Løbende kommunikation og samarbejde med relevante samarbejdspartnere (fx dem vi låner lokaler af)
* Udfordringer: Grundet alderen på de frivillige kan man godt opleve stort frafald i frivilliggruppen pga. ændringer i livssituationen (begynder studie, flytter mv.). Det betyder, at der er løbende rekruttering.
	+ Spørg hvordan de vil håndtere udfordringen med at rekruttere og fastholde frivillige?

#### **Spørgsmål til den frivilliges person:**

* Med hvilke ord vil du beskrive dig selv?
* Hvad engagerer eller motiverer dig?
* Hvad tænker du, at du kan bidrage med som Aktivitetsleder?
* Hvordan ser du dig selv i dette team? Hvilken rolle påtager du dig i en gruppekonstellation? (tager teten, afventende, overblik)?
* Hvordan har du det med at skulle tage en autoritetsrolle? Fx at tale foran en større gruppe mennesker, du ikke kender? Kan du se dig selv stå foran en frivilliggruppe, eller tage initiativ til at løse problemer i gruppen?
* Hvilke arrangementer kunne du forstille dig at arrangere for de frivillige for at skabe sammenhold (sociale tiltag eller andet)?
* Hvad tænker du adskiller en Aktivitetsleder fra en ”almindelig” frivillig?
* Hvornår tror du, at du vil blive udfordret? Har du nogle bekymringer?

#### **Erfaringer:**

* Har du erfaring med frivilligt arbejde?
* Har du erfaring med projektledelse/aktivitetsledelse?
* Erfaring med målgruppen?

#### **Konkrete situationer:**

* + Hvilke udfordringer tænker du kan opstå i rollen som aktivitetsleder?
	+ Hvordan har du det med konflikter og uforudsete hændelser?
	+ Hvis du står i en konkret situation, hvor der fx er dårlig stemning mellem de frivillige – hvordan håndterer du det?
	+ Hvis der opstår samarbejdsvanskeligheder med vores samarbejdspartnere, f.eks. dem vi låner lokaler af – hvad gør du?

**Praktisk info:**

* Du skal kunne binde dig i minimum 6 måneder og helst et år, da det skaber tryghed i aktiviteten
* Du skal kunne være frivillig på aktiviteten (på lige fod med de andre frivillige) minimum 2 gange om måneden.
* Du skal deltage i og planlægge frivilligmøder for gruppen
* Hjælpe med at rekruttere frivillige til aktiviteten

**Afrunding:**

* Er der noget, du har lyst til at fortælle her til sidst?
* Er der nogle spørgsmål, du ønsker at få svar på omkring aktiviteten eller rollen?
* Du hører fra os